ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂREA

Nr. 44  din  26.09.2025
privind aprobarea realizării proiectului de investiție „Reabilitare și modernizare Grădinița Cerchejeni, comuna Blândești, județul Botoșani”

Consiliul Local al comunei Blândeşti; judeţul Botoşani, întrunit în şedinţa ordinară din data de 26.09.2025;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;



Analizând proiectul de hotărâre şi referatul de aprobare iniţiat de primar Stelian Maxim, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul înregistrat cu nr. 3213/2025, prin care se motivează necesitatea adoptării proiectului de hotărâre; raportul nr. 3235/2025 al compartimentului financiar contabil;

Văzând rapoartele  comisiilor de specialitate ale Consiliului Local al comunei Blândeşti; 

Ȋn conformitate cu prevederile Legii nr. 212/2022 privind unele măsuri pentru reducerea riscului seismic al clădirilor, cu modificările și completările ulterioare; Ordinul nr. 2853/2022 privind Normele metodologice de aplicare a prevederilor Legii nr. 212/2022 privind unele măsuri pentru reducerea riscului seismic al clădirilor, privind derularea Programului național de consolidare a clădirilor cu risc seismic ridicat, emis de  Ministerul Dezvoltării, Lucrărilor Publice și Administrației, cu modificările și completările ulterioare;
În baza art. 129, alin.  (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE
Art. 1. Se aprobă realizarea proiectului de investiției „Reabilitare și modernizare Grădinița Cerchejeni, comuna Blândești, județul Botoșani”.
Art. 2. Se aprobă alocarea din bugetul local a unei sume de 121.000 lei (inclusiv TVA), credite de angajament, în vederea achiziționării și contractării unor servicii de consultanță și servicii de proiectare (realizare expertiză tehnică și audit energetic, DALI, Documentații pentru avize, documentații tehnice-studii) în vederea realizării proiectului.
Art. 3. Contractele de servicii aferente art. 2 vor fi încheiate cu clauză suspensivă, plățile aferente se vor efectua după aprobarea proiectului, în baza notificării de acceptare la finanțare/ordin privind includerea la finanțare.
Art. 4. Se aprobă modificarea și completarea Listei de Investiții aferentă anului bugetar 2025, astfel:
-„Reabilitare și modernizare Grădinița Cerchejeni, comuna Blândești, județul Botoșani”- în valoarea de 121.000 lei


Art. 5. Primarul comunei Blândeşti, judeţul Botoşani va asigura executarea prevederilor prezentei hotărâri


Preşedinte de şedinţă

Consilier local – Ionuţ HUŢANU




   Secretar general comună 

